Sabiedrības ar ierobežotu atbildību “Ogres Namsaimnieks”
Vienotais reģistrācijas Nr. 40103941081

[bookmark: _Hlk99378683]ATKLĀTS KONKURSS 
saskaņā ar Publisko iepirkumu likuma 8. panta pirmās daļas 1. punktu un Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 2.1. apakšnodaļu
“Ēku tehniskā apsekošana”,
 id. Nr. SIAON 2025/1-AK (turpmāk – Konkurss)
PAPILDU INFORMĀCIJA NR. 1

Ogrē, 2025.gada 05.februārī

Sabiedrības ar ierobežotu atbildību “Ogres Namsaimnieks” iepirkuma komisija ir saņēmusi jautājumus par atklāta konkursa “Ēku tehniskā apsekošana”, identifikācijas Nr. SIAON 2025/1-AK, Nolikumā noteiktajām prasībām un sniedz šādas atbildes:
Jautājums Nr.1
Iepazīstoties ar iepirkuma nolikuma prasībām, Pretendents konstatējis, ka 3.2.2.2. – 3.2.2.4. punktos noteikts, ka:  
[bookmark: _Ref38399690]Pretendentam Pakalpojuma izpildes laikā jāpiesaista speciālisti[footnoteRef:1] ar šādu kvalifikāciju: [1: ] 

vismaz 1 (viens) sertificēts speciālists “Elektroietaišu izbūves būvdarbu vadīšanā un būvuzraudzībā vai projektēšanā”;
vismaz 1 (viens) sertificēts speciālists “Siltumapgādes, ventilācijas un gaisa kondicionēšanas sistēmu būvdarbu vadīšanā un būvuzraudzībā vai projektēšanā”;
vismaz 1 (viens) sertificēts speciālists “Ūdensapgādes un kanalizācijas sistēmu (ieskaitot ugunsdzēsības sistēmas) būvdarbu vadīšanā un būvuzraudzībā vai projektēšanā”;
 Vienam speciālistam var būt vairākas kvalifikācijas.
taču Tehniskā specifikācija (nolikuma 8.pielikums) neparedz to, ka Pretendentam jāveic tehniskā apsekošana arī elektrotīkliem un elektroietaisēm, siltumapgādes, ventilācijas un gaisa kondicionēšanas tīkliem un sistēmām, kā arī ūdensapgādes un kanalizācijas tīkliem un sistēmām.
Ņemot vērā augstāk minēto, lūdzam skaidrot nolikuma 3.2.2.2. – 3.2.2.4. punktos minēto speciālistu piesaistes nepieciešamību un, ja nepieciešams, veikt atbilstošus grozījumus nolikuma prasībās.
Atbilde Nr.1
Pasūtītājs norāda, ka Pretendentam tehniskā apsekošana jāveic saskaņā ar Tehniskās specifikācijas (nolikuma 8.pielikums) 1.2.punktā noteikto - būvju tehniskās apsekošanas darbus izpildīt un atzinumus izstrādāt atbilstoši Ministru kabineta 2021. gada 15. jūnija noteikumu Nr. 384 “Būvju tehniskās apsekošanas būvnormatīvs LBN 405-21” (turpmāk – būvnormatīvs) un citiem Latvijas Republikā spēkā esošiem normatīviem aktiem, veicot nepieciešamās fotofiksācijas. Būvnormatīvs nosaka prasības, kas būvei ir jāapseko.
Jautājums Nr.2
Lūdzam Pasūtītāju precizēt, vai iepirkuma priekšmets ir ēku periodiskā tehniskā apsekošana?
Atbilde Nr.2
Iepirkuma priekšmets ir ēku periodiskā tehniskā apsekošana.

